צ'יינטאון

שמאל|ממוזער|250px|שער בצ'יינטאון של לונדון.
**צ'יינטאון** (באנגלית: **Chinatown**) הוא כינוי לרובע או לשכונות של מהגרים ממזרח אסיה בערים באמריקה, אירופה ואוסטרליה ולרובע או לשכונת המהגרים מסין בערים במזרח אסיה (מחוץ לסין). ככל הנראה תיאר הכינוי לראשונה את רובע המהגרים הסינים בסן פרנסיסקו.

## מאפייני צ'יינטאון
ברובע צ'יינטאון טיפוסי בולט הסגנון המזרח-אסיאתי: מסעדות המגישות מזון מהמטבח המזרח-אסיאתי, שילוט החנויות, סחורות וסגנון בנייה עם אלמנטים בולטים המקובלים במדינות מזרח אסיה המושך מבקרים לרובע. ברבעים אלה ישנם בתי עסק רבים בבעלות מהגרים ממדינות האזור העוסקים בתחומים המקובלים למהגרים מהאזור, למשל מכבסות ציבוריות בבעלות של מהגרים מיפן כמקובל בארצות הברית.

## צ'יינטאון של סן פרנסיסקו
רובע צ'יינטאון של סן-פרנסיסקו הוא המפותח ביותר בהשוואה ליתר ערי ארצות הברית וככל הנראה גם בהשוואה ליתר הערים שמחוץ לאסיה http://www.sanfranciscochinatown.com. הרבה מהאוכל שמוכר במערב כאוכל סיני מקורו ברובע זה. הסיבה להתפתחות הרובע, מלבד הקרבה היחסית של חופי קליפורניה אל מזרח אסיה היא רעידת האדמה והשריפה הגדולה של סן פרנסיסקו בשנת 1906. לפני האסון היה בעיר רובע סיני קטן יותר שמרבית תושביו היו מהגרים סינים. מיד לאחריו הגיעו לעיר מכל רחבי ארצות הברית מהגרים לא חוקיים רבים שמוצאם ממזרח אסיה וטענו שהם תושבים חוקיים בעיר ושמסמכיהם נשרפו.

הרובע אומנם כונה צ'יינטאון עוד לפני השריפה אבל הבניה המחודשת והייחודית ששיקום השריפה הקנתה לו וגודלו החדש פרסמו אותו והפכו את שמו למטבע לשון.

צ'יינטאון של סן-פרנסיסקו שימש השראה לסרטים שונים כגון שנת הדרקון ושירת הפרח והתוף והסדרה לוחם.

## צ'יינטאון בערים אחרות
### ארצות הברית
מלבד בסן פרנסיסקו, בארצות הברית יש לפחות עוד 12 ערים עם רובע או שכונה בשם צ'יינטאון. בניו יורק יש שכונות רבות שגרים בהן מהגרים ממוצא מסוים ובהן גם צ'יינטאון הנמצאת בדרום מרכז האי מנהטן. בשיקגו https://web.archive.org/web/20071101031805/http://www.chicago-chinatown.com/ יש שכונת צ'יינטאון מדרום ללופ (מרכז שיקגו) ושכונה נוספת שנקראת צ'יינטאון הקטנה (סביבות רחוב ארגייל בצפון העיר). גם ביוסטון יש שני רובעי צ'יינטאון. ברוס לי נולד בצ'יינטאון של סן פרנסיסקו, גדל בהונג קונג וחזר לארצות הברית אל צ'יינטאון של סיאטל (וממנה חזר שוב להונג-קונג). הסרט צ'יינטאון מראה את צ'יינטאון של לוס אנג'לס http://www.chinatownla.com. גם בערים בוסטון, לאס וגאס, אוקלנד, אוקלהומה סיטי, פילדלפיה https://web.archive.org/web/20190607193715/https://www.phillychinatown.com/, פורטלנד ווושינגטון יש רובע או שכונה בשם צ'יינטאון.

### מדינות אמריקה האחרות
* ארגנטינה: בואנוס איירס
* ברזיל: סאו פאולו
* קנדה: קלגרי, מונטריאול, טורונטו, ונקובר, ויקטוריה וויניפג
* קובה: הוואנה
* פרו: לימה http://www.exitocoastal.net/chinatown_peru.html

### מדינות אירופה
* בלגיה: אנטוורפן
* הולנד: אמסטרדם
* צרפת: פריז https://web.archive.org/web/20070930121313/http://www.chinatown-paris.com/
* הממלכה המאוחדת: ברובע וסטמינסטר בלונדון, אברדין, בריסטול, ברמינגהאם, מנצ'סטר, ניוקאסל, ליברפול ושפילד

### מזרח אסיה
יש לפחות שבע מדינות במזרח אסיה עם ערים שיש בהן רובע או שכונה בשם צ'יינטאון:
* אינדונזיה: ג'קרטה
* יפן: קובה, יוקוהמה וככל הנראה גם נגסאקי
* הודו: קולקטה
* מלזיה: קואלה לומפור
* סינגפור
* תאילנד: בנגקוק
* וייטנאם: שולון והו צ'י מין סיטי

### מדינות אחרות
* אוסטרליה: בריסביין, מלבורן וסידני

## גלריה

קובץ:Chinatown-gate.thumb2.jpg|צ'יינטאון, מונטריאול
קובץ:Chinatown Liverpool 20041231.jpg|צ'יינטאון, ליברפול
קובץ:Chinatown_bangkok.jpg|צ'יינטאון, בנגקוק
קובץ:North entrance of Chinatown, Sydney.jpg|כניסה צפונית לצ'יינטאון, סידני
קובץ:Manchester Chinatown.jpg|צ'יינטאון, מנצ'סטר
קובץ:ChinatownWashingtonDC.jpg| הכניסה לצ'יינטאון, וושינגטון די. סי.
קובץ:Chinatown-manhattan-2004.jpg|צ'יינטאון, ניו יורק
קובץ:New York City Chinatown Celebration 013.jpg|צ'יינטאון, ניו יורק
קובץ:New York City Chinatown Celebration 005.jpg|צ'יינטאון, ניו יורק
קובץ:New York City Chinatown Celebration 004.jpg|צ'יינטאון, ניו יורק
קובץ:New York City Chinatown Celebration 002.jpg|צ'יינטאון, ניו יורק
קובץ:Tor Chinatown San Francisco.JPG|הכניסה אל צ'יינטאון, סן פרנסיסקו
קובץ:SFO-Chinatown.jpg|צ'יינטאון, סן פרנסיסקו
קובץ:Phone box.JPG|צ'יינטאון, סן פרנסיסקו
קובץ:Singapore Chinese Chamber of Commerce & Industry Building, Feb 06.JPG|צ'יינטאון, סינגפור
קובץ:Kobe-nankinmachi17.JPG|צ'יינטאון, קובה (יפן)
קובץ:Chinatown Lima Peru.jpg|צ'יינטאון, לימה
קובץ:Chinese-new-year-clown-dragon.jpg|צ'יינטאון, פריז


## קישורים חיצוניים

* ההיסטוריה של צ'יינהטאוון של סן פרנסיסקו http://www.sfmuseum.org/hist9/cook.html, http://www.sanfranciscochinatown.com/history/index.html

## הערות שוליים

קטגוריה:שכונות
קטגוריה:סין: תרבות
קטגוריה:ארצות הברית: שכונות